کلیسیائے یسوع مسیح برائے مقدسین آخری ایام

کلِیسیائے یِسُوع مسِیح برائے مُقَدَّسِینِ آخِری ایّاممقدسین آخری ایام پر کلیسیائے یسوع مسیح برائے مقدسین آخری کا لوگو مقدسین آخری ایام کی تحریک کا سب سے بڑا فرقہ ہے۔ اس کی بنیاد دوسری عظیم بیداری کے دوران میں جوزف سمتھ نے رکھی تھی۔ کلیسیا کا صدر دفتر سالٹ لیک سٹی، یوٹاہ میں واقع ہے اور اس نے دنیا بھر میں مجلسیں اور ہیکلیں قائم کی ہیں۔ کلیسیا کے مطابق سنہ 2023ء تک اس کے 17.2 ملین سے تجاوز اراکین تھے، جن میں سے 6.8 ملین سے زیادہ افراد کا تعلق ریاستہائے متحدہ سے ہے۔ کلیسیا کے مطابق اس کے 99،000 سے تجاوز رضاکار مبلغین اور 350 ہیکلیں ہیں۔

کلیسیا کی بنیاد مغربی نیویارک میں سنہ 1830ء میں جوزف اِسمتھ نے مسیح کی کلیسیا کے نام سے رکھی تھی۔ ان کی قیادت میں کلیسیا کا صدر دفتر یکے بعد دیگرے اوہائیو، مسوری اور پھر الینوائے میں منتقل ہوا۔ جوزف کے سنہ 1844ء میں ناگہانی قتل کے بعد ان کی جانشینی کا نزاع پھوٹ پڑا، ان کے پیروکاروں کی اکثریت نے بریگھم ینگ کا ساتھ دیا، جس کے بعد کلیسیا کا صدر دفتر سالٹ لیک سٹی میں منتقل ہو گیا۔ 

بریگھم اور اس کے جانشینوں نے کلیسیا کی ترقی کو جاری رکھا، پہلے پہل انھوں نے انٹرماؤنٹین ویسٹ میں ترقی کی اور اس وقت یہ ایک قومی اور بین الاقوامی تنظیم بن چکی ہے۔ اس کلیسیا کو اپنی پوری تاریخ میں تنقید کا نشانہ بنایا گیا۔ جدید تنقید میں کلیسیا کے تاریخی دعوؤں، اقلیتوں کے ساتھ سلوک اور مالی معاملات پر تنازعات شامل ہیں۔ اس کلیسیا میں متعدد شادیوں کا رواج اس وقت تک متنازع رہا جب تک کہ اسے سنہ 1890ء میں ختم نہیں کیا گیا اور سنہ 1904ء میں باضابطہ طور پر منسوخ کر دیا گیا۔

 حواشی 

 حوالہ جات 


زمرہ:جوزف سمتھ
زمرہ:ریاستہائے متحدہ میں قائم مذہبی تنظیمیں
زمرہ:صوتی مضامین
زمرہ:تحریک مقدسین آخری ایام
زمرہ:انکار تثلیث